URAD PREDSEDNIKA REPUBLIKE

DRŽAVNI SVET REPUBLIKE SLOVENIJE

DRŽAVNI ZBOR REPUBLIKE SLOVENIJE

USTAVNO SODIŠČE REPUBLIKE SLOVENIJE

RAČUNSKO SODIŠČE REPUBLIKE SLOVENIJE

VARUH ČLOVEKOVIH PRAVIC REPUBLIKE SLOVENIJE

DRŽAVNA REVIZIJSKA KOMISIJA REPUBLIKE SLOVENIJE

INFORMACIJSKI POOBLAŠČENEC REPUBLIKE SLOVENIJE

KOMISIJA ZA PREPREČEVANJE KORUPCIJE REPUBLIKE SLOVENIJE

DRŽAVNA VOLILNA KOMISIJA

VRHOVNO SODIŠČE REPUBLIKE SLOVENIJE

VRHOVNO TOŽILSTVO REPUBLIKE SLOVENIJE

DRŽAVNO PRAVOBRANILSTVO REPUBLIKE SLOVENIJE

MINISTRSTVA

ORGANI V SESTAVI

VLADNE SLUŽBE

UPRAVNE ENOTE

ZDRUŽENJE OBČIN SLOVENIJE

SKUPNOST OBČIN SLOVENIJE

ZDRUŽENJE MESTNIH OBČIN SLOVENIJE

OBČINE

Številka: 0100-240/2016/18

Datum: 18.10.2019

Zadeva: Obvestilo - pravica do izplačila razlike do minimalne plače

Seznanjamo vas, da novela Zakona o minimalni plači (Uradni list RS, št. 83/18) določa, da se dodatki, določeni z zakoni in drugimi predpisi ter s kolektivnimi pogodbami, del plače za delovno uspešnost in plačilo za poslovno uspešnost, dogovorjeno s kolektivno pogodbo ali pogodbo o zaposlitvi, ne vštevajo v minimalno plačo. Pričetek izračuna minimalne plače po navedeni opredelitvi je **1. januar 2020**.

Zakon o minimalni plači v 2. členu določa pravico do plačila za opravljeno delo najmanj v višini minimalne plače, kar pomeni, da bo potrebno pri ugotavljanju upravičenosti izplačila razlike do minimalne plače javnemu uslužbencu izračunati razliko med zneskoma osnovne plače in minimalne plače. Pri izračunu razlike do minimalne plače je potrebno upoštevati sorazmerni del osnovne plače in sorazmerni del minimalne plače glede na opravljene ure rednega dela. V primeru, ko se delo opravlja v krajšem delovnem času, je potrebno upoštevati tudi delež zaposlitve.

Navedene spremembe so objavljene v Uredbi o enotni metodologiji in obrazcih za obračun in izplačilo plač v javnem sektorju, ki je bila objavljena 4.10.2019 v Uradnem listu Republike Slovenije, št. 59. Izračun razlike do minimalne plače na podlagi Zakona o minimalni plači bo potrebno upoštevati pri **obračunu plač za januar 2020**.

S spoštovanjem,

 Rudi Medved

 Minister